
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 758 

26 Ιουνίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ομάδας Εργασίας για την παρακολούθη¬ 
ση των έργων που εντάσσονται στη δράση «Επι¬ 
στημονική υποστήριξη και παρακολούθηση της 
διοίκησης του έργου που πραγματοποιείται στα 
σχολικά συγκροτήματα και δημοτικά κτίρια για τη 


σύνδεση τους με το δίκτυο του φυσικού αερίου». 1 
Συγκρότηση του Διοικητικού Συμβουλίου του Φορέα 

Διαχείρισης Λίμνης Κερκίνης. 2 

Έκτακτη οικονομική ενίσχυση σε ανέργους της επι¬ 
χείρησης «ΦΥΡΟΓΕΝΗΣ». 3 

Έκτακτη οικονομική ενίσχυση στους ασφ/νους ΙΩ¬ 
ΑΝΝΗ ΠΑΛΕΓΔΑ και ΠΑΡΘΕΝΑ ΣΑΒΒΙΔΟΥ. 4 


Τροποποίηση της απόφασης «Αναγνώριση του νερού 
«Απολλώνιο» προέλευσης Αγίας Βαρβάρας Ρόδου 
πηγής «Απολλώνιο» σαν φυσικό μεταλλικό νερό με 
προσθήκη διοξειδίου του άνθρακα» ως «Αναγνώ¬ 
ριση του νερού «Απολλώνιο» προέλευσης Αγίας 
Βαρβάρας Ρόδου πηγής «Απολλώνιο» ως φυσικό 

μεταλλικό νερό Μαγνησιούχο». 5 

Καθορισμός της διαδικασίας πρόσληψης προσωπικού 
στις ΑΝΩΝΥΜΕΣ ΕΤΑΙΡΕΙΕΣ : «ΟΡΓΑΝΙΣΜΟΣ ΛΙΜΕ- 
ΝΟΣ ΑΛΕΞΑΝΔΡΟΥΠΟΛΗΣ Α.Ε.», «ΟΡΓΑΝΙΣΜΟΣ 
ΛΙΜΕΝΟΣ ΒΟΛΟΥ Α.Ε.», «ΟΡΓΑΝΙΣΜΟΣ ΛΙΜΕΝΟΣ 
ΕΛΕΥΣΙΝΑΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΗΓΟΥ¬ 
ΜΕΝΙΤΣΑΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΗΡΑ¬ 
ΚΛΕΙΟΥ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΚΑΒΑΛΑΣ 
Α.Ε.», «ΟΡΓΑΝΙΣΜΟΣ ΛΙΜΕΝΟΣ ΚΕΡΚΥΡΑΣ Α.Ε.», 
«ΟΡΓΑΝΙΣΜΟΣ ΛΙΜΕΝΟΣ ΛΑΥΡΙΟΥ Α.Ε.», «ΟΡΓΑ¬ 
ΝΙΣΜΟΣ ΛΙΜΕΝΟΣ ΠΑΤΡΩΝ Α.Ε.», «ΟΡΓΑΝΙΣΜΟΣ 


ΛΙΜΕΝΟΣ ΡΑΦΗΝΑΣ Α.Ε.». 6 

Χορήγηση οικονομικής ενισχύσεως σε ορισμένες κα¬ 
τηγορίες ναυτικών, λόγω εορτών Πάσχα 2006. 7 

Καθιέρωση υπερωριακής απασχόλησης υπαλλήλων 
της Δ/νσης Κτηνιατρικής του Νομ/κού διαμ/τος 

Καβάλας για το έτος 2006. 8 

Χορήγηση άδειας άσκησης επαγγέλματος Κοινωνικής 
Λειτουργού στην Ξενικά Μαριέττα του Ηλία. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. οικ. 
2/20074/0025 κοινή υπουργική απόφαση των 
Υπουργών Οικονομίας και Οικονομικών και Εθνι¬ 
κής Αμυνας. 10 


ΑΠΟΦΑΣΕΙ Σ 

Αριθμ. 29425 (1) 

Συγκρότηση Ομάδας Εργασίας για την παρακολούθη¬ 
ση των έργων που εντάσσονται στη δράση «Επιστη¬ 
μονική υποστήριξη και παρακολούθηση της διοίκη¬ 
σης του έργου που πραγματοποιείται στα σχολικά 
συγκροτήματα και δημοτικά κτίρια για τη σύνδεση 
τους με το δίκτυο του φυσικού αερίου». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Το Πρόγραμμα «θησέας» (άρθρα 6-12 ν. 3274/2004, 
Φ.Ε.Κ. 195α) και ειδικότερα το υποπρόγραμμα 4 Τεχνική 
στήριξη προγράμματος, Μέτρο 4.2 «Μελέτες στήριξης 

2. Τις διατάξεις της παρ. 18 του άρθρου 18 του 
ν.2503/30.5.1997 (ΦΕΚ 107Α’), με τις οποίες δύναται να 
συσταθεί μεταξύ άλλων και ομάδα εργασίας και να ορί¬ 
ζεται ο τρόπος, η διαδικασία σχεδιασμού, συντονισμού, 
διοίκησης, διαχείρισης παρακολούθησης, ελέγχου και 
αξιολόγησης των εκτελούμενων κάθε φορά προγραμ¬ 
μάτων και έργων. 

3. Τις διατάξεις του άρθρου 13 του ν. 2690/9.3.1999 
(ΦΕΚ 45 Α’) για τα συλλογικά όργανα της Διοίκησης. 

4. Την ανάγκη παροχής επιστημονικής υποστήριξης και 
παρακολούθησης της διοίκησης του έργου που πραγ¬ 
ματοποιείται στα σχολικά συγκροτήματα και δημοτικά 
κτίρια για τη σύνδεση τους με το δίκτυο του φυσικού 
αερίου. 

5. Την υπ’ αριθμ. ΔΙΔΚ/Φ1/2/6139/24.3.2004 (ΦΕΚ 527 
Β’) απόφαση περί ανάθεσης αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

I. Συγκροτούμε Ομάδα Εργασίας για την παρακολού¬ 
θηση των έργων που εντάσσονται στη δράση «Επιστη¬ 
μονική υποστήριξη και παρακολούθηση της διοίκησης 
του έργου που πραγματοποιείται στα σχολικά συγκρο¬ 
τήματα και δημοτικά κτίρια για τη σύνδεση τους με το 
δίκτυο του φυσικού αερίου», αποτελούμενη από τους: 

• Ιωάννη Παναγιώτου, Πολ. Μηχ. της Δ/νσης Τ.Υ. του 
ΥΠ.ΕΣ.Δ.Δ.Α, ως πρόεδρο και 

• Περδικάκη Γεώργιο, Πολ. Μηχ. της Δ/νσης Τ.Υ. του 
ΥΠ.ΕΣ.Δ.Δ.Α., ο οποίος αναπληρώνει τον Πρόεδρο, όταν 
απουσιάζει ή κωλύεται, 

• Νικόλαο Χαλάνδρα - Περίσσιο, Αρχ. Μηχ. της Δ/νσης 
Τ.Υ. του ΥΠ.ΕΣ.Δ.Δ.Α. 

• Γεώργιο Νάκο, Μηχ. Μηχ. ΤΕ της Δ/νσης Τ.Υ. του 
ΥΠ.ΕΣ.Δ.Δ.Α 

• Σπόρο Θεοδοσόπουλο, ΠΕ Τεχνολογικών εφαρμογών 
της Δ/νσης Αναπτυξιακών Προγραμμάτων & Διεθνών 
Οργανισμών, ως μέλη αυτής. 

II. Το έργο της ομάδας συνίσταται κυρίως στην υπο¬ 
στήριξη και παρακολούθηση της υλοποίησης του έργου 
«Κατασκευή των εσωτερικών εγκ/σεων φυσικού αερίου 
και αντικατάσταση των καυστήρων πετρελαίου με καυ¬ 
στήρες φυσικού αερίου στις εγκαταστάσεις κεντρικής 
θέρμανσης Σχολείων και άλλων Δημόσιων κτιρίων», 
υποέργα 1 και 2. 

Η Ομάδα θα υποστηρίζεται από εξειδικευμένα στελέχη 
της Ε.Ε.Τ.Α.Α. Α.Ε. 

Η Ομάδα θα εργάζεται εκτός ωραρίου εργασίας των 
υπηρεσιών και θα πρέπει να ολοκληρώσει το προα- 
ναφερόμενο έργο της μέχρι 31.8.2007, με δυνατότητα 
παράτασης αναλόγως με την πορεία της προαναφε- 
ρόμενης δράσης. 

III. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών, καθορίζεται η αποζημίωση του Προέδρου, 
και των μελών της Ομάδας εργασίας. 

IV. Με την απόφαση αυτή δεν προκαλείται δαπάνη 
σε βάρος του κρατικού προϋπολογισμού. Η με την 
ανωτέρω κοινή Υπουργική Απόφαση, δαπάνη, θα βα¬ 
ρύνει τις πιστώσεις του προγράμματος «Θησέας» του 
ν. 3274/2004. 

Η ισχύς της παρούσης ανατρέχει από 1η Ιανουάριου 
2006, ημερομηνία που άρχισε η υπό συγκρότηση ομάδα 
να παρέχει τις εργασίες της για το έργο αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθμ. 23601 (2) 

Συγκρότηση του Διοικητικού Συμβουλίου του Φορέα 
Διαχείρισης Λίμνης Κερκίνης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (Α' 207), όπως το άρθρο αυτό συμπλη¬ 
ρώθηκε από το άρθρο 13 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων» (ΦΕΚ 197 Α'). 

2. Τις διατάξεις του νόμου 3260/2004 «Ρυθμίσεις του 
συστήματος προσλήψεων και θεμάτων δημόσιας διοί¬ 
κησης» (ΦΕΚ 151 Α76.8.2004). 

3. Τ ις διατάξεις της υπ’ αριθμ. 125564/994 (ΦΕΚ 364/ 
Β728.3.2003) απόφασης «Καθορισμός αριθμού μελών 
του Διοικητικού Συμβουλίου του Φορέα Διαχείρισης 
Λίμνης Κερκίνης». 


4. Τις υπ’ αριθμ. οικ.165672/1367/8.4.2005, 165671/1366/ 
8.4.2005, 165655/1350/8.4.2005 και 165896/1834/11.5.2005 
προσκλήσεις του Υπουργού Περιβάλλοντος, Χωροτα¬ 
ξίας και Δημοσίων Έργων, προς τους φορείς που εκ¬ 
προσωπούνται στο Δ.Σ. του Φορέα Διαχείρισης Λίμνης 
Κερκίνης. 

5. Το υπ’ αριθμ. 8720/2.8.2005 έγγραφο του Υπουργού 
Αγροτικής Ανάπτυξης και Τροφίμων με το οποίο ορί¬ 
ζεται ο εκπρόσωπος του Υπουργείου Αγροτικής Ανά¬ 
πτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του Γεν. 
Γραμματέα Υπουργείου Ανάπτυξης, με το οποίο ορίζεται 
ο εκπρόσωπος του Υπουργείου Ανάπτυξης. 

7. Το υπ’ αριθμ. 88/13.6.2005 έγγραφο του Υπουργού 
Μακεδονίας - Θράκης, με το οποίο ορίζεται ο εκπρό¬ 
σωπος του Υπουργείου Μακεδονίας - Θράκης. 

8. Το υπ’ αριθμ. 232/20.5.2005 έγγραφο του Γενικού 
Γραμματέα της Περιφέρειας Κεντρικής Μακεδονίας, 
με το οποίο ορίζεται ο εκπρόσωπος της Περιφέρειας 
Κεντρικής Μακεδονίας 

9. Το υπ’ αριθμ. 1821/9.5.2005 έγγραφο της Νομαρχι¬ 
ακής Αυτοδιοίκησης Σερρών, με το οποίο ορίζεται ο 
εκπρόσωπος της Νομαρχιακής Αυτοδιοίκησης. 

10. Το υπ’ αριθμ. 8/11.5.2005 έγγραφο του Συνδέσμου 
Προστασίας και Ανάδειξης Περιοχής Λίμνης Κερκίνης, 
με το οποίο ορίζεται ο εκπρόσωπος του Συνδέσμου. 

11. Το υπ’ αριθμ. 1099/11.8.2005 έγγραφο της Ένωσης 
Αγροτικών Συνεταιρισμών Σερρών με το οποίο ορίζεται 
ο κοινός εκπρόσωπος των Αγροτικών Συνεταιρισμών. 

12. Το από 18.8.2005 φαξ της Ένωσης Αλιευτικών Συ¬ 
νεταιρισμών Κερκίνης με το οποίο ορίζεται ο κοινός 
εκπρόσωπος των Αλιευτικών Συνεταιρισμών. 

13. Τις από 27.5.2005 και 31.5.2005 επιστολές των Μη 
Κυβερνητικών Περιβαλλοντικών Οργανώσεων, με τις 
οποίες ορίζουν τους εκπροσώπους τους, αποφασίζου- 
Μ ε: 

Συγκροτούμε το Διοικητικό Συμβούλιο (Δ.Σ.) του Φο¬ 
ρέα Διαχείρισης Λίμνης Κερκίνης, ως εξής: 

1. Καλογερούδη Ιωάννη του Σάββα, Πολιτικό Μηχανι¬ 
κό ως εκπρόσωπο του Υ.ΠΕ.ΧΩ.Δ.Ε. με αναπληρωτή τη 
Σπάλα Δήμητρα του Ιωάννη, Βιολόγο στην Διεύθυνση 
Περιβαλλοντικού Σχεδιασμού του Υ.ΠΕ.ΧΩ.Δ.Ε. 

2. Καμπιρίτη Αθανάσιο του Θωμά, Διευθυντή Δασών 
Σερρών, ως εκπρόσωπο του Υπουργείου Αγροτικής Ανά¬ 
πτυξης και Τροφίμων, με αναπληρωτή τον Χοτζούδη Ευ¬ 
στράτιο του Χαραλάμπους, Δασάρχη Σιδηροκάστρου. 

3. Πάτκο Βασίλειο του Παύλου, ΠΕΙ Μηχανικών, ως εκ¬ 
πρόσωπο του Υπουργείου Ανάπτυξης, με αναπληρώτρια 
την Πασχαλίδου Ιωάννα του Ευγένιου, ΠΕΙ Μηχανικών. 

4. Παρθενόπουλο Κωνσταντίνο του Νικολάου, ως εκ¬ 
πρόσωπο του Υπουργείου Μακεδονίας - Θράκης, με 
αναπληρωτή Μαυρουδή Δημήτριο του Κωνσταντίνου. 

5. Περδίκη Ιωάννη του Αλεξάνδρου, Αρχιτέκτονα Μη¬ 
χανικό στη ΔΙΠΕΧΩ Κεντρικής Μακεδονίας, ως εκπρό¬ 
σωπο της Περιφέρειας Κεντρικής Μακεδονίας, με ανα¬ 
πληρωτή τον Κανελλόπουλο Γεώργιο του Παναγιώτη, 
Γεωπόνο Μεο στη Δ/ΣΑ - ΠΚΜ. 

6. Πεφτίτση Ιωάννη του Γεωργίου, ως εκπρόσωπο της 
Νομαρχιακής Αυτοδιοίκησης Σερρών, με αναπληρωτή 
τον Σαββίδη Δημήτριο του Αβραάμ. 

7. Ταλιουρίδη Θεόδωρο του Νικολάου, ως εκπρόσωπο 
του Συνδέσμου Προστασίας και Ανάδειξης Περιοχής 
Λίμνης Κερκίνης, με αναπληρωτή τον Γεωργιάδη Ανα¬ 
στάσιο του Νικολάου. 

8. Ιωακειμίδη Αναστάσιο του Παναγιώτη, ως εκπρό¬ 
σωπο των Αγροτικών Συνεταιρισμών, με αναπληρωτή 
τον Βαρσάμη Αργύριο του Θωμά. 

9. Τσελεμπή Βασίλειο του Δημήτριου, ως εκπρόσω¬ 
πο των Αλιευτικών Συνεταιρισμών με αναπληρωτή τον 
Μπάμπη Δημήτριο του Βασιλείου. 

10. Αλεξανδρή Ευαγγελία του Νικολάου, Περιβαλλοντο- 
λόγο ως ειδικό επιστήμονα με αναπληρώτρια την Μακρή 
- Τυχομίδου Χρυσούλα του Νικολάου, Ιχθυολόγο. 

11. Βαρελτζίδου Στυλιανή του Αριστείδη, ως εκπρό¬ 
σωπο των Μη Κυβερνητικών Περιβαλλοντικών Οργα¬ 
νώσεων, με αναπληρώτρια την Μαραγκού Παναγιώτα 
του Ιωάννη. 

Πρόεδρος του Δ.Σ. ορίζεται η Αλεξανδρή Ευαγγελία 
του Νικολάου, Περιβαλλοντολόγος - Γεωλόγος. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 30831 (3) 

Έκτακτη οικονομική ενίσχυση σε ανέργους της επιχεί¬ 
ρησης «ΦΥΡΟΓΕΝΗΣ». 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Ερ¬ 
γατικού Δυναμικού» (ΦΕΚ 112/Α'), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 80030/19.4.2006 απόφαση του Πρω¬ 
θυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας», 
Φ.Ε.Κ. 501/Β/19.4.2006. 

6. Την υπ’ αριθμ. 1431/21/22.5.2006 απόφαση του Δ.Σ. 
του ΟΑΕΔ (αριθμ. Συνεδρ. 21/22.5.2006), που μας διαβιβά¬ 
σθηκε από τον ΟΑΕΔ, με το υπ’ αριθμ. Β115779/24.5.2006 
έγγραφό του. 

7. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του 
ν.2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής 
ενίσχυσης από 700,00 € σε κάθε ένα από τους 167 ανέρ¬ 
γους της επιχείρησης ΦΥΡΟΓΕΝΗΣ, με την προϋπόθεση 
να είναι άνεργοι κατά την καταβολή. 


Β. Η συνολική δαπάνη ανέρχεται στο ποσό των 
116.900,00 € (167 άτομα X 700,00 = 116.900,00 €). 

Γ. Υπόλογος διαχειριστής ορίζεται η προϊσταμένη 
της Τ.Υ. ΑΜΑΡΟΥΣΙΟΥ, ΑΡΓΥΡΙΟΥ - ΔΑΡΔΟΥΦΑ ΠΑΡΑ¬ 
ΣΚΕΥΗ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. Η δαπάνη από την παρούσα 
Υπουργική Απόφαση δεν βαρύνει τον κρατικό προϋπο¬ 
λογισμό, αλλά βαρύνει εξ’ ολοκλήρου τον προϋπολογι¬ 
σμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

Στ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 30830 (4) 

Έκτακτη οικονομική ενίσχυση στους ασφ/νους ΙΩΑΝ¬ 
ΝΗ ΠΑΛΕΓΔΑ και ΠΑΡΘΕΝΑ ΣΑΒΒΙΔΟΥ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 80030/19.4.2006 απόφαση του Πρω¬ 
θυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας», 
Φ.Ε.Κ. 501/Β/19.4.2006. 

6. Την υπ’ αριθμ. 1432/21/22.5.2006 απόφαση του Δ.Σ. 
του ΟΑΕΔ (αριθμ. Συνεδρ. 21/22.5.2006) που μας διαβιβά¬ 
σθηκε από τον ΟΑΕΔ με το υπ’ αριθμ. Β115780/24.5.2006 
έγγραφο του. 

7. Την υπ’ αριθ. 31315/31.8.2004 Υ.Α., με την οποία 
εγκρίθηκε η καταβολή έκτακτης οικονομικής ενίσχυ¬ 
σης 1.000,00 € σε 3.911 ανέργους, που προέρχονται 
από κονσερβοποιεία, κιβωτοποιεία, διαλογητήρια των 
νομών Πέλλας, Ημαθίας, Πιερίας, Λάρισας, Κοζάνης και 
Φλώρινας. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής ενί¬ 
σχυσης από 1000,00 € στους ασφ/νους ΙΩΑΝΝΗ ΠΑΛΕΓΔΑ 
και ΠΑΡΘΕΝΑΣ ΣΑΒΒΙΔΟΥ, με τις εξής προϋποθέσεις: 

α) να μην επιδοτούνται λόγω ανεργίας. 

β) να μην έχουν λάβει το ειδικό εποχιακό επίδομα του 
άρθρου 22 του ν. 1836/1989 το έτος 2003. 

γ) να έχουν πραγματοποιήσει κατά το έτος 2001 και 
2002 αθροιστικά τουλάχιστον 50 ημερομίσθια και το 
έτος 2003 να έχουν πραγματοποιήσει μέχρι 99 ημε¬ 
ρομίσθια. 

δ) το οικογενειακό τους εισόδημα να μην υπερβαίνει 
κατά το έτος 2002 (εκκαθαριστικό εφορίας 2003), το 
ποσό των 14.500 ευρώ και 

ε) να μην έχουν λάβει τις προηγούμενες έκτακτες 
οικονομικές ενισχύσεις (30118/10.2.2004 και 30219/1.3.2004 
Υ. Α..) 

Β. Η συνολική δαπάνη ανέρχεται στο ποσό των 
2.000,00 € (2 άτομα X 1000,00 = 2.000,00 €). 

Γ. Υπόλογος διαχειριστής ορίζεται ο προϊστάμενος 
της Τ.Υ. ΚΑΤΕΡΙΝΗΣ, ΖΑΡΩΤΙΑΔΗΣ ΠΑΝΑΓΙΩΤΗΣ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. Η δαπάνη από την παρούσα 
Υπουργική Απόφαση δεν βαρύνει τον κρατικό προϋπο¬ 
λογισμό, αλλά βαρύνει εξ’ ολοκλήρου τον προϋπολογι¬ 
σμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

Στ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 6 Ιουνίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. ΔΥΓ2 ΓΠ/110177/05 (5) 

Τροποποίηση της απόφασης «Αναγνώριση του νερού 
«Απολλώνιο» προέλευσης Αγίας Βαρβάρας Ρόδου 
πηγής «Απολλώνιο» σαν φυσικό μεταλλικό νερό με 
προσθήκη διοξειδίου του άνθρακα» ως «Αναγνώρι¬ 
ση του νερού «Απολλώνιο» προέλευσης Αγίας Βαρ¬ 
βάρας Ρόδου πηγής «Απολλώνιο» ως φυσικό μεταλ¬ 
λικό νερό Μαγνησιούχο». 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το π.δ. 95/2000 περί Οργανισμού του Υπουργείου 
Υγείας και Κοιν. Αλληλεγγύης. 

2. Το π.δ. 433/1983 (ΦΕΚ 163/Α/9.11.1983) όπως τροπο¬ 
ποιήθηκε και ισχύει. 

3. Την υπ’αριθμ.ΔΥ1δ/ΓΠοικ.47045 απόφαση με την 
οποία συγκροτήθηκε επιτροπή για την αναγνώριση νε¬ 
ρών ως φυσικών μεταλλικών. 

4. Την από 17.10.2005 Αίτηση του Βασιλείου Π. Κου- 
γιού. 

5. Την υπ’ αριθμ.30356 (ΦΕΚ 311/15.3.2006 τ.Β) κοινή 
απόφαση του Πρωθυπουργού και του Υπουργού Υγεί¬ 
ας και Κοιν. Αλληλεγγύης για την ανάθεση αρμοδιο¬ 
τήτων. 

6. Το υπ’ αριθμ.45/9.5.2006 Πρακτικό της Επιτροπής 
που προβλέπεται από το π.δ. 433/1983 με το οποίο η 
Επιτροπή γνωμάτευσε για την αναγνώριση του νερού 
ως «φυσικού μεταλλικού νερού Μαγνησιούχου», απο¬ 
φασίζουμε: 

Τροποποιούμε την Απόφαση ΔΥΓ2/ΓΠ/60068 σχετ.41335 
ως προς τον χαρακτηρισμό του νερού «Απολλώνιο» της 
πηγής «Απολλώνιο» προέλευσης Αγίας Βαρβάρας Ρόδου 


σαν φυσικό μεταλλικό νερό Μαγνησιούχο αντί του χα¬ 
ρακτηρισμού με προσθήκη διοξειδίου του άνθρακα. 

Κατά τα λοιπά ισχύει η υπ’ αριθμ. ΔΥΓ2/60068 σχετ. 
41335/13.9.2005 απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μα'ΐου 2006 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθμ. 5111.24/01/2006 (6) 

Καθορισμός της διαδικασίας πρόσληψης προσωπικού 
στις ΑΝΩΝΥΜΕΣ ΕΤΑΙΡΕΙΕΣ : «ΟΡΓΑΝΙΣΜΟΣ ΛΙΜΕΝΟΣ 
ΑΛΕΞΑΝΔΡΟΥΠΟΛΗΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ 
ΒΟΛΟΥ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΕΛΕΥΣΙΝΑΣ 
Α.Ε.», «ΟΡΓΑΝΙΣΜΟΣ ΛΙΜΕΝΟΣ ΗΓΟΥΜΕΝΙΤΣΑΣ Α.Ε.», 
«ΟΡΓΑΝΙΣΜΟΣ ΛΙΜΕΝΟΣ ΗΡΑΚΛΕΙΟΥ Α.Ε.», «ΟΡΓΑΝΙ¬ 
ΣΜΟΣ ΛΙΜΕΝΟΣ ΚΑΒΑΛΑΣ Α.Ε.», «ΟΡΓΑΝΙΣΜΟΣ ΛΙΜΕ- 
ΝΟΣ ΚΕΡΚΥΡΑΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΛΑΥ¬ 
ΡΙΟΥ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΠΑΤΡΩΝ Α.Ε.», 
«ΟΡΓΑΝΙΣΜΟΣ ΛΙΜΕΝΟΣ ΡΑΦΗΝΑΣ Α.Ε.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 13 του ν. 3429/2005 «Δη¬ 
μόσιες Επιχειρήσεις και Οργανισμοί (Δ.Ε.Κ.Ο.)» (ΦΕΚ 
314Α/2005). 

2. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε, σύμφωνα με τις διατάξεις του άρθρου 13 
του ν. 3429/2005 την διαδικασία πρόσληψης προσωπικού 
στις ανώνυμες εταιρείες «ΟΡΓΑΝΙΣΜΟΣ ΛΙΜΕΝΟΣ ΑΛΕ¬ 
ΞΑΝΔΡΟΥΠΟΛΗΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΒΟΛΟΥ 
Α.Ε.», «ΟΡΓΑΝΙΣΜΟΣ ΛΙΜΕΝΟΣ ΕΛΕΥΣΙΝΑΣ Α.Ε.», «ΟΡΓΑ¬ 
ΝΙΣΜΟΣ ΛΙΜΕΝΟΣ ΗΓΟΥΜΕΝΙΤΣΑΣ Α.Ε.», «ΟΡΓΑΝΙΣΜΟΣ 
ΛΙΜΕΝΟΣ ΗΡΑΚΛΕΙΟΥ Α.Ε.», «ΟΡΓΑΝΙΣΜΟΣ ΛΙΜΕΝΟΣ 
ΚΑΒΑΛΑΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΚΕΡΚΥΡΑΣ 
Α.Ε.», «ΟΡΓΑΝΙΣΜΟΣ ΛΙΜΕΝΟΣ ΛΑΥΡΙΟΥ Α.Ε.», «ΟΡΓΑΝΙ¬ 
ΣΜΟΣ ΛΙΜΕΝΟΣ ΠΑΤΡΩΝ Α.Ε.», «ΟΡΓΑΝΙΣΜΟΣ ΛΙΜΕΝΟΣ 
ΡΑΦΗΝΑΣ ΑΈ.» ως εξής: 

Αρθρο 1 

1. Το πόσης φύσεως προσωπικό των ανωνύμων εται¬ 
ρειών «ΟΡΓΑΝΙΣΜΟΣ ΛΙΜΕΝΟΣ ΑΛΕΞΑΝΔΡΟΥΠΟΛΗΣ 
Α.Ε.», «ΟΡΓΑΝΙΣΜΟΣ ΛΙΜΕΝΟΣ ΒΟΛΟΥ Α.Ε.», «ΟΡΓΑΝΙ¬ 
ΣΜΟΣ ΛΙΜΕΝΟΣ ΕΛΕΥΣΙΝΑΣ Α.Ε.», «ΟΡΓΑΝΙΣΜΟΣ ΛΙ- 
ΜΕΝΟΣ ΗΓΟΥΜΕΝΙΤΣΑΣ Α.Ε.», «ΟΡΓΑΝΙΣΜΟΣ ΛΙΜΕΝΟΣ 
ΗΡΑΚΛΕΙΟΥ Α.Ε.», «ΟΡΓΑΝΙΣΜΟΣ ΛΙΜΕΝΟΣ ΚΑΒΑΛΑΣ 
ΑΈ», «ΟΡΓΑΝΙΣΜΟΣ ΛΙΜΕΝΟΣ ΚΕΡΚΥΡΑΣ Α.Ε.», «ΟΡΓΑΝΙ¬ 
ΣΜΟΣ ΛΙΜΕΝΟΣ ΛΑΥΡΙΟΥ ΑΈ», «ΟΡΓΑΝΙΣΜΟΣ ΛΙΜΕΝΟΣ 
ΠΑΤΡΩΝ ΑΈ», «ΟΡΓΑΝΙΣΜΟΣ ΛΙΜΕΝΟΣ ΡΑΦΗΝΑΣ ΑΈ.» 
προσλαμβάνεται με σύμβαση εξαρτημένης εργασίας για 
δοκιμαστική περίοδο μέχρι επτά (07) μηνών. 

2. Η πρόσληψη γίνεται ύστερα από προκήρυξη, η οποία 
εκδίδεται από τις ανωτέρω ανώνυμες εταιρείες Ο.Λ.Α. 
Α.Ε., Ο.Λ.Β. Α.Ε., Ο.Λ.Ε. Α.Ε., Ο.Λ.ΗΓ. Α.Ε., Ο.Λ.Η. Α.Ε., Ο.Λ.Κ. 
Α.Ε., Ο.Λ.ΚΕ. Α.Ε., Ο.Λ.Α. Α.Ε., Ο.Λ.Π. Α.Ε., Ο.Λ.Ρ. Α.Ε. και με 
την οποία καθορίζονται: 

α) Ο αριθμός ανά ειδικότητα του προσωπικού που 
θα προσληφθεί, 

β) Τα απαιτούμενα κατά ειδικότητα προσόντα (κύρια, 
πρόσθετα ή και επικουρικά), 

γ) Τα κριτήρια πρόσληψης, 

δ) Η προθεσμία υποβολής των αιτήσεων των υποψη¬ 
φίων, ο τρόπος υποβολής τους και η υπηρεσία στην 
οποία υποβάλλονται, 

ε) Τα απαιτούμενα δικαιολογητικά και ο χρόνος υπο¬ 
βολής τους, 

στ) Το δικαίωμα άσκησης ένστασης, ο τρόπος υπο¬ 
βολής της, ο χρόνος άσκησής της και το όργανο εξέ¬ 
τασής της. 

Τα οριζόμενα στην προκήρυξη προσόντα πρέπει να 
συντρέχουν το αργότερο κατά την ημέρα λήξεως της 
προθεσμίας υποβολής των αιτήσεων. 

Στην προκήρυξη αναφέρεται και η χρονική διάρκεια 
της δοκιμαστικής περιόδου. 

1. Η προκήρυξη αποστέλλεται στο Α.Σ.Ε.Π., το οποίο 
εγκρίνει ή τροποποιεί αυτήν μέσα σε δέκα (10) εργάσι¬ 
μες ημέρες από την περιέλευση σ’ αυτό του αντιστοίχου 
σχεδίου προκήρυξης. Αν παρέλθει άπρακτη η προθεσμία 
των δέκα (10) ημερών, τεκμαίρεται η σύμφωνη γνώμη 
του Α.Σ.Ε.Π. 

Μετά την έγκριση ή τροποποίηση της προκήρυξης 
από το Α.Σ.Ε.Π. ή την πάροδο άπρακτης της προθεσμί¬ 
ας των δέκα (10) ημερών, η προκήρυξη αναρτάται στο 
κατάστημα της εκάστοτε ανώνυμης εταιρείας καθώς 
και στο κατάστημα του δήμου ή της κοινότητας όπου 
αυτή εδρεύει. Περίληψη της προκήρυξης δημοσιεύεται 
σε δύο (2) τουλάχιστον τοπικές ημερήσιες εφημερίδες 
και μία (01) των Αθηνών. 

4. Το Δ.Σ. της εκάστοτε ανώνυμης εταιρείας ή Τριμε¬ 
λής τουλάχιστον Επιτροπή που συγκροτείται από αυτό, 
καταρτίζει πίνακα αποκλεισμένων για τυπικούς λόγους 
καθώς και προσωρινό πίνακα προσληπτέων οι οποίοι 
αναρτώνται στο κατάστημα της εκάστοτε ανώνυμης 
εταιρείας. Κατά των πινάκων αυτών ασκείται ένσταση 
μόνο για λόγους νομιμότητας εντός δέκα (10) ημερών 
από την ανάρτησή τους, η οποία κατατίθεται αυτοπρο¬ 
σώπως ή αποστέλλεται ταχυδρομικώς επί αποδείξει 
στην εκάστοτε ανώνυμη εταιρεία. Το αρμόδιο όργανο, 
Δ.Σ. της εκάστοτε ανωνύμου εταιρείας ή η Τριμελής 
Επιτροπή, που έχει την ευθύνη της κατάρτισης των 
πινάκων εξετάζει τις ενστάσεις και καταρτίζει τον ορι¬ 
στικό πίνακα προσληπτέων τον οποίο και αποστέλλει 
στο Α.Σ.Ε.Π. εντός δέκα (10) ημερών από την κατάρτισή 
τους για περαιτέρω έλεγχο. 

Το Α.Σ.Ε.Π., αφού ελέγξει τη νομιμότητα του οριστικού 
πίνακα προσληπτέων, κυρώνει αυτόν και τον επιστρέφει 
στην εκάστοτε ανώνυμη εταιρεία. 

Αρθρο 2 

1. Το προσωπικό που προσλαμβάνεται βάσει των πινά¬ 
κων προσληπτέων συνάπτει με την εκάστοτε ανώνυμη 
εταιρεία σύμβαση εξαρτημένης εργασίας για δοκιμαστι¬ 
κή περίοδο διάρκειας μέχρι επτά (7) μηνών. Η χρονική 
διάρκεια της δοκιμαστικής περιόδου αναγράφεται στο 


κείμενο της σύμβασης που υπογράφει ο νεοπροσλαμ- 
βανόμενος. 

2. Ένα μήνα πριν τη λήξη του χρόνου της δοκιμαστικής 
περιόδου συντάσσεται φύλλο αξιολόγησης του υπαλ¬ 
λήλου από τον άμεσο προϊστάμενό του για την καταλ¬ 
ληλότητα και την επάρκειά του να ανταποκριθεί στα 
καθήκοντα για τα οποία προσλήφθηκε. Το Διοικητικό 
Συμβούλιο της εκάστοτε ανώνυμης εταιρείας, λαμβά- 
νοντας υπόψη το φύλλο αξιολόγησης, εκδίδει αιτιολο¬ 
γημένη απόφαση για τη σύναψη, ή μη, της σύμβασης 
εργασίας αορίστου χρόνου. Η απόφαση αυτή, θετική 
ή αρνητική, ελέγχεται από το Α.Σ.Ε.Π., σύμφωνα με τις 
κείμενες διατάξεις που διέπουν τη λειτουργία του. 

3. Μετά τον έλεγχο από το Α.Σ.Ε.Π. και εφόσον τούτο 
αποφανθεί θετικά, το αρμόδιο όργανο της εκάστοτε 
ανώνυμης εταιρείας συνάπτει με τον προσλαμβανό¬ 
μενο σύμβαση εργασίας αορίστου χρόνου, σύμφωνα 
με τις κείμενες κάθε φορά διατάξεις της εργατικής 
νομοθεσίας. 

4. Ο χρόνος της δοκιμαστικής περιόδου αναγνωρίζεται 
για κάθε συνέπεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιουνίου 2006 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

ΠΡΟΚΟΠΗΣ ΠΑΥΛΟΠΟΥΛΟΣ 


ΑΝΑΠΤΥΞΗΣ 


ΔΗΜΗΤΡΗΣ ΣΙΟΥΦΑΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

ΓΙΩΡΓΟΣ ΑΛΟΓΟΣΚΟΥΦΗΣ 


ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 
-♦- 

Αριθμ. 5423.1/05/06 (7) 

Χορήγηση οικονομικής ενισχύσεως σε ορισμένες κα¬ 
τηγορίες ναυτικών, λόγω εορτών Πάσχα 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 29 του ν. 3450/2006 «Αναβάθμιση και 
αναδιάρθρωση της ναυτικής εκπαίδευσης και άλλες 
διατάξεις» (Α'64). 

β) Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

γ) Της παρ. 3 του άρθρου 22 του ν. 2362/1995 «Περί 
Δημοσίου λογιστικού, ελέγχου των δαπανών του Κρά¬ 
τους και άλλες διατάξεις» (Α' 247). 

δ) Της υπ’ αριθμ. 37930/ΔΙΟΕ 1264/14.10.2005 Κοινής 
Απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

2. Την υπ’ αριθμ. 4791/19/12.4.2006 (θέμα 4ο) γνώμη του 
Διοικητικού Συμβουλίου του Οίκου Ναύτου. 

3. Το γεγονός ότι από τις διατάξεις της παρούσας 
απόφασης προκαλείται δαπάνη ενός εκατομμυρίου 

επτακοσίων σαράντα οκτώ χιλιάδων πεντακοσίων 
(1.748.500,00) ΕΥΡΩ περίπου, η οποία θα καλυφθεί εξ 
ολοκλήρου από τις εγγεγραμμένες, στον ΚΑΕ 0652 του 
προϋπολογισμού εξόδων του Οίκου Ναύτου οικονομικής 
χρήσεως 2006, πιστώσεις, αποφασίζουμε : 

Άρθρο 1 

Για τις εορτές του Πάσχα 2006, παρέχεται οικονομική 
ενίσχυση, από το Κεφάλαιο Ανεργίας και Ασθένειας 
Ναυτικών (ν. 6002/1934 ΦΕΚ Α' 37), στις κατά τις διατά¬ 
ξεις του επόμενου άρθρου της παρούσας, κατηγορίες 
ανέργων ναυτικών. 

Το ύψος αυτής καθορίζεται σε: 

(α) Διακόσια πέντε (205,00) ΕΥΡΩ για τους αγάμους 
ναυτικούς. 

(β) Διακόσια εβδομήντα (270,00) ΕΥΡΩ για τους εγγά¬ 
μους ή τους έχοντες τέκνα. 

Αρθρο 2 

1. Την οικονομική ενίσχυση του άρθρου 1, δικαιούνται 
να λάβουν οι ναυτικοί που πληρούν αθροιστικώς τις 
εξής προϋποθέσεις: 

(α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μήνες 
τουλάχιστον μέσα στην τελευταία, πριν από την 23η 
Απριλίου 2006 τριετία, ή είκοσι τέσσερις (24) μήνες 
συνολική θαλάσσια υπηρεσία κατά την τελευταία, πριν 
από την 23η Απριλίου 2006, πενταετία. 

(β) Έχει μεσολαβήσει, από την τελευταία απόλυσή 
τους και μέχρι την 23η Απριλίου 2006, χρονικό διάστημα 
από τριάντα (30) ημέρες μέχρι δεκαοχτώ (18) μήνες. 

(γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (Γ.Ε.Ν.Ε.) 
και έχουν κάρτα ανεργίας. 

(δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 
κατά τον χρόνο της καταβολής, και δεν προστατεύονται 
από το Ιδρυμα Κοινωνικών Ασφαλίσεων ή άλλον δημό¬ 
σιο ασφαλιστικό φορέα. Τα επιδόματα ασθένειας και 
ανεργίας του άρθρου 19 παρ. 2 του π.δ. 894/1981 (Α'226) 
και του π.δ. 228/1998 (Α'176) όπως αυτά τροποποιήθηκαν 
και ισχύουν σήμερα, δεν θεωρούνται επίδομα άλλης 
μορφής. 

(ε) Δεν έχουν επιδοθεί σε άλλη βιοποριστική απα¬ 
σχόληση μετά την αναγραφομένη στο ναυτικό τους 
φυλλάδιο τελευταία απόλυση ή την αναγραφομένη στο 
διαβατήριο τους ημερομηνία εισόδου στην χώρα. 

Η συνδρομή των προϋποθέσεων των περιπτώσεων (α), 
(β), (γ) και (δ), ελέγχεται από το ναυτικό φυλλάδιο και το 
διαβατήριο του δικαιούχου. Επικυρωμένα από τον Οίκο 
Ναύτου φωτοαντίγραφα δικαιολογητικών, φυλάσσονται 
στον φάκελο του δικαιούχου ναυτικού. 

2. Την οικονομική ενίσχυση του άρθρου 1, δικαιούνται 
να λάβουν επίσης οι κατωτέρω κατηγορίες ανέργων 
ναυτικών: 

(α) Ναυτικοί που δεν μπορούν να εργασθούν γιατί 
πάσχουν από χρόνια νοσήματα, εφ’ όσον έχουν πάνω 
από πέντε (5) χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο Γ ραφείο Ευ¬ 
ρέσεως Ναυτικής Εργασίας (Γ.Ε.Ν.Ε.) που απολύθηκαν 
από τις τάξεις των Ενόπλων Δυνάμεων μετά την 23η 
Οκτωβρίου 2005 και μέχρι την 23η Απριλίου 2006, εφ’ 
όσον έχουν τουλάχιστον δύο (2) χρόνια συνολική θα¬ 
λάσσια υπηρεσία. 


(γ) Ναυτικοί άνεργοι εγγεγραμμένοι στο Γ.Ε.Ν.Ε., που 
επιδοτήθηκαν κατά τις διατάξεις του π.δ. 228/1998 
(Α'176), όπως αυτό τροποποιήθηκε και ισχύει σήμερα, 
για ένα εξάμηνο τουλάχιστον μετά την 23η Απριλίου 
2005 και δεν ναυτολογήθηκαν από τότε περισσότερο 
από ένα (1) μήνα. 

(δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

(ε) Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού και στην Σχολή Θαλα¬ 
μηπόλων κατά την περίοδο καταβολής της οικονομικής 
ενίσχυσης. 

(στ) Ναυτικοί που φοιτούν στα Ειδικά Τμήματα υπο¬ 
ψηφίων Πλοιάρχων και Μηχανικών Γ τάξεως Εμπορικού 
Ναυτικού κατά τη περίοδο καταβολής της οικονομικής 
ενίσχυσης. 

Άρθρο 3 

1. Γ ια τον υπολογισμό της αναφερόμενης στο άρθρο 
2 συνολικής θαλάσσιας υπηρεσίας, υπολογίζεται η υπη¬ 
ρεσία που έχει αποκτηθεί: 

(α) σε πλοία με ελληνική Σημαία, 

(β) σε πλοία με ξένη Σημαία συμβεβλημένα με το 
Ναυτικό Απομαχικό Ταμείο (ΝΑΤ), 

(γ) σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ), εφ’ όσον έχει εξαγο- 
ρασθεί σύμφωνα με τις ισχύουσες διατάξεις. 

2. Το χρονικό διάστημα κατά το οποίο ο ναυτικός 
νοσηλεύθηκε σε Κλινική ή Νοσοκομείο, με δαπάνες 
του Οίκου Ναύτου ή του πλοιοκτήτη, υπολογίζεται ως 
θαλάσσια υπηρεσία για τον σκοπό της παρούσας Από¬ 
φασης. 

3. Δεν προσμετρείται ως χρόνος θαλάσσιας υπηρεσί¬ 
ας, η υπηρεσία που αποκτήθηκε σε παροπλισμένα πλοία 
που δεν τηρούσαν ναυτολόγιο. 

4. Κατά τον υπολογισμό της θαλάσσιας υπηρεσίας 
και της ανεργίας, ο μήνας υπολογίζεται σε τριάντα 
(30) ημέρες, όπως ορίζει η περίπτωση 18 του άρθρου 1 
του π.δ. 894/1981,ως τελευταία δε απόλυση, λογίζεται η 
ημερομηνία μέχρι την οποία ο ναυτικός δικαιούται να 
λάβει αποζημίωση ή μισθό κατά τα άρθρα 62, 66 και 
75 του Κώδικα Ιδιωτικού Ναυτικού Δικαίου ν. 3816/1958 
(Α'32). 

5. Ναυτολόγηση μέχρι είκοσι (20) ημέρες, δεν θεωρεί¬ 
ται ότι διακόπτει το απαιτούμενο διάστημα ανεργίας. 

Άρθρο 4 

Γ ια τον χαρακτηρισμό ως χρόνιου του νοσήματος των 
ναυτικών, οι οποίοι αναφέρονται στην περ. α της παρ. 
2 του άρθρου 2, αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, 
για τις περιοχές αρμοδιότητος Οίκου Ναύτου Αθηνών 
- Πειραιώς και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περι¬ 
οχές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στην κατοικία του 
δικαιούχου Δημοσίου Νοσοκομείου, για τις υπόλοιπες 
περιοχές. 

Άρθρο 5 

Η οικονομική ενίσχυση του άρθρου 1 καταβάλλεται 
στους δικαιούχους, με την προσέλευση τους στον Οίκο 
Ναύτου Πειραιά ή στα κατά τόπους Κεντρικά Λιμεναρ- 

χεία, Λιμεναρχεία, Υπολιμεναρχεία και λοιπές Λιμενικές 
Αρχές, οι οποίες έχουν εξουσιοδοτηθεί για τον σκοπό 
αυτό. 

Άρθρο 6 

Η καταβολή της οικονομικής ενίσχυσης, πλην της πε- 
ριπτώσεως της παρ. 2δ του άρθρου 2, καταχωρείται 
από την Αρχή που την καταβάλλει με ειδική πράξη στο 
φυλλάδιο του ναυτικού, και ο δικαιούχος υπογράψει 
σχετική απόδειξη. 

Αν ο δικαιούχος δεν γνωρίζει να υπογράφει, η καταβο¬ 
λή γίνεται μπροστά σε δύο μάρτυρες, που υπογράφουν 
την απόδειξη, αντί του δικαιούχου. 

Η παρούσα ισχύει από την ημερομηνία δημοσίευσης 
της στην Εφημερίδα της Κυβερνήσεως. 

Με εγκύκλιο του Προέδρου του Οίκου Ναύτου μετά 
από σχετική εξουσιοδότηση του Δ.Σ./Ο.Ν., καθορίζονται 
οι ημερομηνίες καταβολής της οικονομικής ενίσχυσης 
και κάθε άλλη λεπτομέρεια για την εφαρμογή της πα¬ 
ρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Ιουνίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΜΠΟΡΙΚΗΣ 

ΚΑΙ ΟΙΚΟΝΟΜΙΚΩΝ ΝΑΥΤΙΛΙΑΣ 

Π. ΔΟΥΚΑΣ ΜΑΝ. ΚΕΦΑΛΟΓΙΑΝΝΗΣ 

-♦- 

Αριθμ. 09/1782 (8) 

Καθιέρωση υπερωριακής απασχόλησης υπαλλήλων της 
Δ/νσης Κτηνιατρικής του Νομ/κού διαμ/τος Καβάλας 
για το έτος 2006. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις της παραγράφου 7 του άρθρου 25 του 
ν. 2738/1999 (ΦΕΚ 180 Α’). 

3. Τις διατάξεις του ν. 3205/2003 άρθρο 16 (ΦΕΚ 297 
Α’). 

4. Το με υπ' αριθμ. 31824/20.1.2006 έγγραφο του 
Υπουργείου Αγροτικής Ανάπτυξης και Τροφίμων, που 
αφορά την τροποποίηση προϋπολογισμού εξόδων του 
Υπουργείου, ώστε να καλυφθούν οι δαπάνες της υπερω- 
ριακής αποζημίωσης του προσωπικού της Διεύθυνσης 
Κτηνιατρικής Καβάλας στο πλαίσιο της αντιμετώπισης 
της γρίπης των πουλερικών. 

5. Την με υπ' αριθμ. Πρωτ. 290004/25.1.2006 απόφαση 
του Γενικού Λογιστηρίου του Κράτους «περί κάλυψης 
της δαπάνης υπερωριακής αποζημίωσης του προσω¬ 
πικού στο πλαίσιο της αντιμετώπισης της γρίπης των 
πουλερικών». 


6. Τις ανάγκες της Διεύθυνσης Κτηνιατρικής Καβά¬ 
λας, για την αντιμετώπιση της γρίπης των πουλερικών, 
αποφασίζουμε: 

Την έγκριση καθιέρωσης υπερωριακής απασχόλησης 
των υπαλλήλων της Δ/νσης Κτηνιατρικής το έτος 2006, 
κατά τις απογευματινές ώρες τις εργάσιμες μέρες και 
τις αργίες μέχρι δύο χιλιάδων τετρακοσίων (2400) ωρών 
συνολικά. Το ύψος της δαπάνης που θα προκύψει, υπο¬ 
λογίζεται ότι θα ανέλθει στο ποσό των 23.470,00 € και 
θα βαρύνει τον προϋπολογισμό του Νομαρχιακού Δια¬ 
μερίσματος Καβάλας (Ε.Φ. 292 και ΚΑΕ 5244). 

Οι ώρες απογευματινής εργασίας δεν μπορούν να 
υπερβαίνουν τις 60 ώρες ανά υπάλληλο μηνιαίως και τις 
16 ώρες το μήνα για εργασία τις Κυριακές, εξαιρέσιμες 
και οι νυχτερινές ώρες. 

Ο αριθμός των υπαλλήλων που θα απασχοληθεί θα 
καθορισθεί με απόφαση του Διευθυντή Κτηνιατρικής Κα¬ 
βάλας, ανάλογα με τις ανάγκες που θα προκύψουν, καθώς 
και η βεβαίωση της προαναφερθείσης εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Καβάλα, 4 Απριλίου 2006 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Ο) 

Χορήγηση άδειας άσκησης επαγγέλματος Κοινωνικής 
Λειτουργού στην Ξενίκα Μαριέττα του Ηλία. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Με την υπ’ αριθμ. 4989/15.5.2006 απόφαση Νομάρχη 
Δωδεκανήσου χορηγείται άδεια άσκησης επαγγέλματος 
Κοινωνικής Λειτουργού στην Ξενίκα Μαριέττα του Ηλία. 
Ο Νομάρχης 
Γ. ΜΑΧΑΙΡΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. οικ. 2/20074/0025 κοινή υπουργική 
απόφαση των Υπουργών Οικονομίας και Οικονομικών 
και Εθνικής Αμυνας, που δημοσιεύτηκε στο ΦΕΚ 563/ 
τ.Β/8.5.2006, αντικαθίσταται η παράγραφος II ως εξής: 

«II. Οι οφειλές της παραπάνω εταιρείας προς το Ελ¬ 
ληνικό Δημόσιο, οι οποίες κεφαλαιοποιούνται και απο- 
σβένονται ανέρχονται στο ποσό των 27.288.490,36€ και 
αναλύονται σε: Υπόλοιπο οφειλόμενο κατά τις 21.3.2006: 
26.802.652,25€ και Προσαυξήσεις: 405.260,33€, ποσά τα 
οποία είναι βεβαιωμένα στη Δ.Ο.Υ. ΦΑΒΕ Αθηνών κα¬ 
θώς και το οφειλόμενο κεφάλαιο 80.577,78€ το οποίο 
πρόκειται να βεβαιωθεί στις 27.4.2006. Η διαφορά των 
εξήντα πέντε λεπτών του ευρώ (0,65€) θα καταβληθεί 
από την εταιρεία μετρητοίς. 

(Από το Υπουργείο Οικονομίας και Οικονομικών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή εύ-Γοσι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οάποπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: Ιτ1ίρ://νννννν.βί.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΠίΙρ://νννννν.βί.9Γ - 6-ιτΐ3ίΙ: ν/θί)πΐ35ΐ6Γ@β1.ςΓ 


















